1. 2018-2019 оқу жылына мектеп формасымен қамтамасыз ету науқаны жүріп жатыр
2. «Мектеп оқырмандары» сайыс

**Кіріспе сөз**: Пайда ойлама, ар ойла,

Талап қыл, терең білуге

Артық білім кітапта,

Ерінбей оқып көруге. - деп Ұлы Абай атамыз айтқандай барлық білім, тәрбие кітапта екені анық. Кітап тек білім беріп қана қоймайды, ол шынайы өмірді көрсетеді. Ақын – жазушылардың көркем шығармаларын оқи отырып, олар өмір сүрген дәуірге бір сүңгіп аласың. Олардың өмірі, жан дүниесі, өмір сүрген кезеңдегі оқиғаларға куә боласың, солардың бірі, көзі тірісінде-ақ аты аңызға айналған қазақтың қас батыры, Ұлы Отан соғысының ардагері, Қазақстанның Халық Қаһарманы, жазушы - партизан Қасым Қайсеновтің туғанына биылғы жылы 23сәуір күні 100 жыл толып өтті.

Ұлы Жеңіске айтарлықтай үлес қос­қан батыр ағамыздың өмір өткелі, көр­ген - білгені, соғыс туралы шығармалары жас ұрпақ тәрбиесіне негіз болары анық.

Қасым атаның шығармашылығымен таныстыру, өз Отанын қорғауға, жас ұрпақтар өсиетіне адал болуға тәрбиелеу мақсатында біздің мектебімізде «Хас батыр – Қасым ата» іс –шара ұйымдастырылды және мектеп бойынша сүйіп оқитын кітабымыздың бірі «Жау тылындағы бала».

Осы шығармадан кешегі сұрапыл Ұлы Отан соғысы кезінде қазақтың он жасар баласы Украина жерінде, жау тылында, партизандар қатарында болып, ерлік көрсеткені туралы көріністі назарларыңызға ұсынамыз.

**Көрініс:**

**(соғыс туралы видео)**

**1.Офицер:** - Ал жолдастар, не істейміз, балаларды отряд штабына хабар айтуға жіберемізбе?

**2.Офицер:** - Қайдан білейін?

**1.Офицер**: - Боря жалғыз таба алмайды ғой деймін. Ал мына Серік өте жершіл, бұның қатесіз табатыны анық. Сол үшін бұл екеуін де жіберсек. Бұл жауапты тапсырма.

**2.Офицер**: - Ия, сол дұрыс шығар.

**(суда шомылып жатқан немістердің дауысы)**

**Боря:** - Сережа, осы біз адасып кеткеніміз жоқ па?

**Серік:** - Жоқ, Боря, қорықпа. Біз отрядқа тез жетуіміз керек. Жолмен жүруге болмайды, ағаштың ішімен жүру керек.

**Боря: -** Сережа! Қара өзенде екі адам шомылып жүр. Олар полицайлар болмасын.

**Серік: -** Полицай десек, мыналар нағыз жендеттердің өзі ғой. Көк мундир әне ілініп түр ағашта.

**Боря: -** Сережа, винтовкалары мен киімдерін алып кетейік, олар малтып келгенше біз біраз жерге барып қаламыз.

**Серік: -** Қаруларын алайық та, өздерін судан шыққан соң атып кетейік.

**Боря:** - Командир «оқ атпаңдар» деген қайда?

**Серік: - «**Оқ атпа» дегенде тапсырманы орындап болғанша оқ атпау керек. Ал біз лагерьге жақындап қалдық.

**Боря**: - Біреуі офицер деймін, өйткені пистолеті бар.

**Серік: -** Боря, дайын бол, екеуі шығысымен атамыз.

**Боря:** - Жақсы

**(оқ атқан дауыс)**

**Штаб бастығы**: - Аман келдіңдер ме? – деп екі баланың басынан сипады. – Ал, не хабар әкелдіңдер, айта беріңдер. Лагерь аман ба?

**Боря**: - Мишаны жандармдар өлтірді, ертең кешке Мария апайды жауап алуға Македон селосына әкеледі.

**Серік**: - Мына қағазды сізге беріп жіберді.

**Серік**: - Біз жаңа лагерьге келе жатқанда, суға түсіп жүрген екі немісті көріп, екеуінің біреу офицер деп ойладық, пистолеті бар екен, екіншісінде автомат, қаруларын алып, атып кеттік екеуін, денелерін жиекке итеріп тастадық.

**Штаб бастығы**: Жарайсыңдар балалар! Нағыз Батырсыңдар!

**Штаб бастығы**: Сережа, өскенде кім болғың келеді?

**Серік:** - Атты әскер командирі, не болмаса артиллерист болғым келеді.

**Штаб бастығы:** - Сережа, Борис екеулерің анадағы полицайды қайдан ұстап алдыңдар, соны айтшы?

**Серік:** - Е, оны қойыңызшы, ол мас полицай ғой. Мас ұйықтап жатқан полицайдың мылтығын алдық та, екі қолын артына қайырып байлап, лагерьге алып келдік.

**Штаб бастығы**: - Ол қарсыласпады ма?

**Серік:** - Жоқ, қолында мылтығы жоқ, екі қолы байлаулы болса, не істесін.

**Штаб бастығы**: - Мынау мойныңдағы, сол мылтық па?

**Серік**: - Ия, жолдас командир, бұл мылтық болғанда қандай? Бұл зеңбірек! Ол полицай қарсыласса, көретін еді. Мұнымен атсам, оның мойнын түп орнымен жұлып әкетеді.

**Штаб бастығы**: - Жарайсың, Сережа!

**Штаб бастығы:** - орнынан тұрды да: - Енді өздеріңнің топтарына барыңдар. Демалыңдар.

**Штаб бастығы**: - Өте жақсы балалар. Мынау Боря полк комиссары Савченко майордың баласы, ал мына Сережа дивизион командирі Мергенбаев майордың баласы. Бірақ, не керек, сәби өмірлері оқ пен оттың ортасында өтіп жатыр. Қыршын жастар жасына жетпей, өмір қызығын көре алмай кетуі де мүмкін ғой.

**Офицер:** - Ия, бұлар тағдырға не жазды екен! Бористі қойшы, оның мамасы жанында ғой. Ана, Серік, партизандар Сережа деп атап кеткен, ол бишараны айтсаңшы! Шешесі болса жау қолынан қаза тапты. Әкесінің қайда екені, өлі – тірісі де белгісіз! Өз елінде, туған – туысқандарының арасында жүрсе тағы бір сәрі, басқа елде, басқа халықтың арасында жүр! Ол тіпті 10 жасар бала ғой, не түсінеді? Елінің қайда екенін де білмейтін шығар. Баланы анадан, ананы баладан айырған Гитлер қарақшы. Қайда жүрсе де, аман болсын, қазақтың қара баласы!

**(Жеңіс туы желбіресін) ән**